## FINELIB-OHJAUSRYHMÄN SÄÄNNÖT

### 1. FinELib-ohjausryhmä

Ohjausryhmä on FinELib-konsortion jäsenten yhteistyöelin, joka vastaa FinELib-konsortion toiminnan linjauksista ja arvioi vuosittain toiminnan vaikuttavuutta, taloudellisuutta ja tuloksellisuutta. Kansalliskirjasto vastaa FinELib-toimiston toiminnasta.

### 2. Ohjausryhmän tehtävät

FinELib-konsortion toimintaan liittyen ohjausryhmä

* vastaa toiminnan kehittämisestä ja linjauksista
* hyväksyy määrärahojen käytön linjaukset
* arvioi vuosittain toiminnan vaikuttavuutta, taloudellisuutta ja tuloksellisuutta

Näiden lisäksi ohjausryhmä

* edistää FinELib-konsortion jäsensektoreiden toimintaedellytyksiä
* seuraa elektronisen julkaisutoiminnan kehitystä ja pyrkii vaikuttamaan kustannustoimialan kehitykseen sekä edistää tietämystä toimialasta
* edistää kansallista ja kansainvälistä yhteistyötä toimialalla
* seuraa verkkoaineistojen käyttöönottoa edistävän teknologian kehitystä
* tekee esityksiä, aloitteita ja selvityksiä Kansalliskirjastolle, opetus- ja kulttuuriministeriölle ja muille päättäjille FinELib-konsortion toimintaan liittyvistä kysymyksistä.

### 3. Ohjausryhmän kokoonpano ja edustajien valinta

Ohjausryhmässä ovat edustettuina konsortion jäsensektorit, rahoittajaministeriö sekä muita intressiryhmiä edustavia organisaatioita.

* jäsenorganisaatioiden johdon edustajat: yliopistot, ammattikorkeakoulut, tutkimuslaitokset (yksi edustaja kustakin)
* kirjastosektoreiden toimielinten edustajat (kaksi edustajaa kustakin)
* opetus- ja kulttuuriministeriö: jäsensektoreiden toimintaa ja rahoitusta koordinoivien yksiköiden edustajat
* Aluehallintovirastot: kirjastotoimesta vastaavien yksiköiden edustaja
* Kansalliskirjaston edustaja

Kullakin edustajalla tulee olla varaedustaja. Ohjausryhmässä on 10-15 jäsentä.

#### EDUSTUS ESITTÄJÄ

Yliopistojen johto UNIFI

Ammattikorkeakoulujen johto ARENE

Tutkimuslaitosten johto TUNE

Yliopistokirjastot x 2 Yliopistokirjastojen neuvosto

Ammattikorkeakoulukirjastot x 2 AMKIT-konsortio

Tutkimuslaitoskirjastot x 2 Erikoiskirjastojen neuvosto

Yleiset kirjastot x 2 Yleisten kirjastojen neuvosto

Opetus- ja kulttuuriministeriö, tiedepolitiikka Opetus- ja kulttuuriministeriö

Opetus- ja kulttuuriministeriö, kulttuuripolitiikka Opetus- ja kulttuuriministeriö

Aluehallintovirastojen kirjastotoimesta Aluehallintovirastojen kirjastotoimesta

vastaavat yksiköt vastaavat yksiköt

Kansalliskirjasto: kirjastoverkkopalvelut Kansalliskirjasto

Kansalliskirjasto pyytää esitykset ohjausryhmän edustajista esittäjä-sarakkeessa mainituilta organisaatioilta.

Kansalliskirjaston johtokunta nimittää ohjausryhmän jäsenet ja näille varajäsenet sekä puheenjohtajan. Ohjausryhmä nimeää keskuudestaan varapuheenjohtajan.

Ohjausryhmän puheenjohtajana toimii joku osallistuvien sektoreiden edustaja. Varapuheenjohtajan tulee edustaa toista sektoria kuin puheenjohtaja.

### 5. Ohjausryhmän toimikausi

Ohjausryhmän toimikausi on neljä (4) vuotta (tulossopimuskausi).

### 6. Ohjausryhmän kokoukset ja koollekutsuminen

Ohjausryhmä kokoontuu vähintään kolme kertaa vuodessa. Koollekutsujana, esittelijöinä ja sihteerinä toimivat Kansalliskirjaston henkilökuntaan kuuluvat henkilöt. Kokouskutsut ja asialista toimitetaan sähköisesti ohjausryhmän jäsenille viimeistään yksi (1) viikko ennen kokousta. Kokouksiin voidaan kutsua myös ulkopuolisia asiantuntijoita. Etäosallistuminen kokouksiin on mahdollista edellyttäen, että edustaja on toimittanut tiedon etäosallistumisesta Kansalliskirjastolle tämän asettaman määräajan puitteissa.

### 7. Ohjausryhmän päätösvaltaisuus

Ohjausryhmä on päätösvaltainen, kun vähintään puolet jäsenistä on paikalla.

### 8. Ohjausryhmän toiminnan kustannukset

Ohjausryhmän toimintaan osallistumisesta aiheutuvista kustannuksista vastaa Kansalliskirjasto. Matkakustannukset korvataan Helsingin yliopiston matkustusohjeen mukaisesti. Kokouspalkkioita ja päivärahoja ei makseta.